திருக்குறள் 202 (தீயவை) தீயவை தீய பயத்தலாற் றீயவை தீயினு மஞ்சப் படும் தீயவை தீய பயத்தலால் தீயவை தீயினும் அஞ்சப் படும் (02) பரிமேலழகர் உரை (இதன்பொருள்) தீயவை தீய பயத்தலால்= தனக்கு இன்பம் பயத்தலைக் கருதிச் செய்யும் தீவினைகள் பின் அஃது ஒழித்துத் துன்பமே பயத்தலான்;  தீயவை தீயினும் அஞ்சப் படும்= அத்தன்மையாகிய தீவினைகள் ஒருவனால் தீயினும் அஞ்சப்படும். பரிமேலழகர் உரைவிளக்கம் பிறிதொரு காலத்தும், பிறிதொரு தேயத்தும், பிறிதோருடம்பினும் சென்று சுடுதல் தீக்கு இன்மையின், 'தீயினும் அஞ்சப் படுவது' ஆயிற்று.